Parlamentarii PSD și ALDE au părăsit plenul Parlamentului în timpul discursului lui Klaus Iohannis. Președintele țării le spunea în acel moment că cel care a creat această criză a ordonanței 13 trebuie să și o încheie: PSD.

„Ați obosit deja? Ghinion!”, li s-a adresat șeful statului aleșilor PSD și ALDE în timp ce aceștia părăseau plenul.

În acel moment, Klaus Iohannis și-a întrerupt discursul și a spus: „Președintii celor două camere au rămas? Au rămas. Încearcă să acrediteze în spațiul public ideea că eu nu aș digera rezultatul votului și că eu aș încerca să fac ceva ca să întorc acest rezultat. Afirmă în spațiul public că aș dori răsturnarea guvernului legitim. Fals, ați câștigat! Ați câștigat acum guvernați și legiferați, dar nu oricum: legiferați pentru România, nu pentru politicieni cu probleme.”